ประกาศการประปาส่วนภูมิภาคประกาศการประปาส่วนภูมิภาคเรื่อง การออกพันธบัตรการประปาส่วนภูมิภาคพ.ศ. ๒๕๕๘ครั้งที่ ๒[๑] อาศัยอำนาจตามความในมาตรา ๗ (๙) และมาตรา ๔๘ (๓) แห่งพระราชบัญญัติการประปาส่วนภูมิภาคพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติการประปาส่วนภูมิภาค (ฉบับที่ ๓) พ.ศ.๒๕๕๐ ผู้ว่าการการประปาส่วนภูมิภาค โดยความเห็นชอบของคณะรัฐมนตรี จึงขอประกาศให้ทราบว่าข้อ ๑ การประปาส่วนภูมิภาคจะทำการกู้เงินโดยวิธีออกพันธบัตรข้อ ๒ พันธบัตรนี้มีชื่อเรียกว่าพันธบัตรการประปาส่วนภูมิภาค พ.ศ. ๒๕๕๘ ครั้งที่ ๒ข้อ ๓ พันธบัตรนี้เป็นพันธบัตรชนิดระบุชื่อผู้ถือข้อ ๔ พันธบัตรนี้มีมูลค่าที่ออกจำนวนรวม๖๐๐,๐๐๐,๐๐๐.๐๐ บาท (หกร้อยล้านบาทถ้วน) แบ่งออกเป็นจำนวน ๖๐๐,๐๐๐ (หกแสน) หน่วย โดยมีมูลค่าหน่วยละ ๑,๐๐๐.๐๐ บาท (หนึ่งพันบาทถ้วน)ข้อ ๕ พันธบัตรนี้มีกำหนดไถ่ถอน ๘ (แปด) ปี นับแต่วันที่ออกพันธบัตรเป็นการไถ่ถอนครั้งเดียวเต็มตามจำนวนที่ออก และไม่มีการไถ่ถอนก่อนกำหนดข้อ ๖ วันออกพันธบัตรคือวันที่ ๑๖ เดือนตุลาคม พ.ศ. ๒๕๕๗ข้อ ๗ วันไถ่ถอนพันธบัตรคือวันที่ ๑๖ เดือนตุลาคม พ.ศ. ๒๕๖๕ หากวันดังกล่าวตรงกับวันหยุดทำการของการประปาส่วนภูมิภาคหรือวันหยุดทำการของธนาคารพาณิชย์ก็ให้เลื่อนวันไถ่ถอนพันธบัตรเป็นวันเปิดทำการถัดไปข้อ ๘ พันธบัตรนี้มีดอกเบี้ยในอัตราคงที่ร้อยละ๓.๔๓๕ (สามจุดสี่สามห้า) ต่อปี คำนวณจากมูลค่าของพันธบัตร โดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรหนึ่งวันการคำนวณดอกเบี้ยใช้หลักเกณฑ์หนึ่งปีมี ๓๖๕ (สามร้อยหกสิบห้า) วัน และนับวันตามจำนวนวันที่เกิดขึ้นจริง เศษของหนึ่งสตางค์ให้ปัดทิ้งข้อ ๙ การประปาส่วนภูมิภาคจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลา ดังนี้๙.๑ ดอกเบี้ยงวดแรกชำระในวันที่ ๑๖ เดือนเมษายน พ.ศ. ๒๕๕๘๙.๒ ดอกเบี้ยงวดต่อไปชำระทุก ๆ ๖ (หก) เดือน ในวันที่ ๑๖ เดือนตุลาคมและวันที่๑๖ เดือนเมษายน ของทุกปีตลอดอายุของพันธบัตร๙.๓ ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร๙.๔ ถ้าวันครบกำหนดชำระดอกเบี้ยดังที่ระบุในข้อ ๙.๑ ข้อ ๙.๒ และข้อ ๙.๓ตรงกับวันหยุดทำการของการประปาส่วนภูมิภาคหรือวันหยุดทำการของธนาคารพาณิชย์ ก็ให้เลื่อนไปชำระในวันเปิดทำการถัดไปข้อ ๑๐ การโอนกรรมสิทธิ์หรือการจำนำพันธบัตรนี้ให้ทำโดยวิธีจดทะเบียนที่ธนาคารไทยพาณิชย์ จำกัด (มหาชน) ซึ่งได้รับแต่งตั้งให้เป็นนายทะเบียนและตัวแทนจ่ายเงินของพันธบัตรนี้การโอนกรรมสิทธิ์หรือการจำนำพันธบัตรจะต้องกระทำก่อนวันถึงกำหนดชำระดอกเบี้ยตามข้อ๙ และวันไถ่ถอนพันธบัตรตามข้อ ๗ ทั้งนี้ให้เป็นไปตามวิธีปฏิบัติของนายทะเบียนและตัวแทนจ่ายเงินของพันธบัตรนี้ข้อ ๑๑ กรรมสิทธิ์ในพันธบัตรให้ถือตามการจดทะเบียนที่นายทะเบียนเป็นสำคัญข้อ ๑๒ พันธบัตรนี้มิให้ถือว่าฉบับใดสมบูรณ์เว้นแต่พนักงานเจ้าหน้าที่ของธนาคาร ไทยพาณิชย์ จำกัด (มหาชน) ซึ่งผู้ว่าการการประปาส่วนภูมิภาคแต่งตั้งขึ้นโดยประกาศในราชกิจจานุเบกษา ได้ลงลายมือชื่อกำกับในพันธบัตรฉบับนั้นข้อ ๑๓ พันธบัตรนี้จำหน่ายให้แก่ผู้ลงทุนประเภทสถาบันหรือที่มีลักษณะตามประกาศคณะกรรมการกำกับหลักทรัพย์และตลาดหลักทรัพย์ที่ กจ. ๔/๒๕๕๒ ลงวันที่ ๑๓ มีนาคม ๒๕๕๒ และที่แก้ไขเพิ่มเติมข้อ ๑๔ การประปาส่วนภูมิภาคมอบหมายให้ธนาคารไทยพาณิชย์ จำกัด (มหาชน) เป็นผู้จัดการจัดจำหน่ายตัวแทนจัดจำหน่าย และประกันการจำหน่ายพันธบัตรนี้ และจัดการอื่น ๆ ที่จำเป็นเพื่อประโยชน์ในการนี้ข้อ ๑๕ รายละเอียดขั้นตอนวิธีการ และกำหนดการเปิดให้จองซื้อพันธบัตรนี้ ตลอดจนขั้นตอนและวิธีการจัดสรร และวิธีการชำระเงินคืนแก่ผู้จองซื้อพันธบัตรในกรณีไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์ให้เป็นหน้าที่ของผู้จัดการจัดจำหน่ายและประกันการจำหน่ายพันธบัตรเป็นผู้กำหนดข้อ ๑๖ พันธบัตรนี้ใช้เป็นหลักทรัพย์ค้ำประกันในการประมูลงานกับการประปาส่วนภูมิภาคได้ข้อ ๑๗ การประปาส่วนภูมิภาคได้แต่งตั้งธนาคารไทยพาณิชย์จำกัด (มหาชน) ทำหน้าที่รับผิดชอบในการเป็นนายทะเบียนและตัวแทนจ่ายเงินพันธบัตร และจัดการอื่นๆ ที่จำเป็นเพื่อประโยชน์ในการนี้ข้อ ๑๘ ธนาคารไทยพาณิชย์จำกัด (มหาชน) จะส่งมอบใบพันธบัตรให้แก่ผู้ถือกรรมสิทธิ์ในพันธบัตรภายในกำหนด ๔๕ (สี่สิบห้า)วัน นับแต่วันออกพันธบัตรประกาศณ วันที่ ๓๐ ตุลาคม พ.ศ. ๒๕๕๗รัตนา กิจวรรณผู้ว่าการการประปาส่วนภูมิภาคปริยานุช/ผู้จัดทำ๒๔ พฤศจิกายน ๒๕๕๗กฤษดายุทธ/ผู้ตรวจ๒๔ พฤศจิกายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๓๖ ง/หน้า ๑๙/๒๐ พฤศจิกายน ๒๕๕๗